**Broj: :01-011/22-4184/1**

**Podgorica 30. novembar 2022. godine**

Na osnovu člana 133 Opšteg zakona o obrazovanju i vaspitanju („Službeni list RCG“, br. 64/02, 31/05 i 49/07 i „Službeni list CG“, broj 45/10, 45/11, 39/13, 47/17, 59/21, 76/21 i 146/21), člana 9 Pravilnika o bližim kriterijumima i uslovima za dodjelu stipendija talentovanim učenicima osnovnih i srednjih škola („Službeni list CG“, broj 41/12 i 39/15) i Konkursa o dodjeli stipendija talentovanim učenicima za školsku 2022/23. godinu, Komisija za dodjelu stipendija talentovanim učenicima, donijela je

**O D L U K U**

**o dodjeli stipendija talentovanim učenicima za školsku 2022/23. godinu**

**I** Za školsku 2022/23. godinu, Komisija je dodijelila 149 stipendija talentovanim učenicima osnovnih i srednjih škola, po sljedećim kriterijumima:

* **Učenicima osnovnih škola, novim korisnicima,** koji po prviput konkurišu za stipendiju, imaju potpunu i blagovremeno dostavljenu dokumentaciju, ispunjen školski uslov u skladu sa Konkursom, stečenu nagradu na državnom ili međunarodnom takmičenju (prve tri nagrade), a ostvarili su 67,00 i više bodova, dodijeljeno je 31 stipendija;
* **Učenicima osnovnih škola, ranijim korisnicima,** koji produžavaju pravo na stipendiju, imaju potpunu i blagovremeno dostavljenu dokumentaciju, ispunjen školski uslov u skladu sa Konkursom, a ostvarili su 45,00 i više bodova, dodjeljeno je 32 stipendije;
* **Učenicima srednjih škola, novim korisnicima,** koji po prviput konkurišu za stipendiju, imaju potpunu i blagovremeno dostavljenu dokumentaciju, ispunjen školski uslov u skladu sa Konkursom, stečenu nagradu na državnom ili međunarodnom takmičenju u srednjoj školi, a ostvarili su 33,00 i više bodova, dodijeljeno je 42 stipendije;
* **Učenicima srednjih škola, ranijim korisnicima,** koji produžavaju pravo na stipendiju, imaju potpunu i blagovremeno dostavljenu dokumentaciju, ispunjen školski uslov u skladu sa Konkursom, stečenu nagradu na državnom ili međunarodnom takmičenju u prethodnoj godini školovanja, a ostvarili su 25,00 i više bodova, dodjeljeno je 28 stipendija;
* **Učenicima srednjih škola koji se obrazuju za obrazovni profil za deficitarnu kvalifikaciju,** koji imaju potpunu i blagovremeno dostavljenu dokumentaciju, ispunjen školski uslov u skladu sa Konkursom, stečenu nagradu na državnom ili međunarodnom takmičenju u srednjoj školi, a ostvarili su 17,75 i više bodova, dodjeljeno je 16 stipendija.

**II** Visina stipendije za talentovane učenike iznosi 57,00 eura i isplaćuje se u 10 mjesečnih rata.

**III** Odluka stupa na snagu danom donošenja.

**O b r a z l o ž e nj e**

U skladu sa članom 3 stav 1 Pravilnika, Ministarstvo prosvjete raspisalo je Konkurs za dodjelu stipendija talentovanim učenicima za školsku 2022/2023. godinu, na internet adresi Ministarstva, 22. jula 2022. godine i dnevnim štampanim medijima.

Rješenjem broj:01-609/22-1842/1 od 3. oktobra 2022. godine, imenovana je Komisija za dodjelu stipendija talentovanim učenicima za školsku 2022/2023. godinu.

Budući da je Komisija primila i obradila ukupno 523 zahtjeva za dodjelu stipendija talentovanim učenicima za školsku 2022/2023. godinu, a da u skladu sa Konkursom dodjeljuje 166 stipendija, prednost imaju kandidati sa većom prosječnom ocjenom u prethodnom školovanju i većim brojem osvojenih nagrada na državnim i međunarodnim takmičenjima. Kriterijumi za dodjelu stipendija su vrednovani u skladu sa članom 7 Pravilnika.

S tim u vezi, nakon izvršenog bodovanja, Komisija je talentovanim učenicima po kategorijama raniji korisnici osnovnih škola i novi korisnici osnovnih škola, raniji korisnici srednjih škola, novi korisnici srednjih škola i učenicima srednjih škola koji se obrazuju za obrazovni profil za deficitarnu kvalifikaciju dodijelila sipendije prema kriterijumima iz dispozitiva ove Odluke.S obzirom da je određeni broj kandidata sa istim brojem bodova, rang lista je proširena.

Komisija je, nakon izvršenog bodovanja, a u skladu sa Pravilnikom i Konkursom, donijela Odluku o dodjeli stipendija talentovanim učenicima za školsku 2022/2023. godinu, kao u dispozitivu.

PRAVNA POUKA: Ukoliko je učenik, odnosno roditelj učenika, nezadovoljan odlukom komisije ima pravo prigovora Ministru, u roku od osam dana od dana objavljivanja rang liste na internet stranici Ministarstva.

**Komisija za dodjelu stipendija talentovanim učenicima**